আমর ইবনে লুহাই

আমর ইবনে লুহাই (আরবি: عمرو بن لحي) প্রাক-ইসলামী আরব থেকে উদ্ভূত বনু খুজাআহ গোত্রের একজন প্রধান ছিলেন। 'আমর ইসলামিক ঐতিহ্যে  কুখ্যাতি অর্জন করেছিলেন কারণ ঐতিহ্যবাহী আরবি উৎসসমূহ তাকে হেজাজ-এ মূর্তিপূজা প্রবর্তনকারী প্রথম ব্যক্তি হিসাবে উল্লেখ করেছে। তিনি আবু আল-আসনাম (প্রতিমার জনক) নামেও পরিচিত ছিলেন।

 জীবনী 
 পরিবার 
অনেক বংশতালিকাবিদ আমর ইবনে লুহাইয়ের সম্পূর্ণ বংশ তালিকা এইভাবে তালিকাভুক্ত করেছেন: 'আমর, লুহাইয়ের পুত্র, কাম'আহর পুত্র, ইলিয়াসের পুত্র, মুদারের পুত্র, নিজারের পুত্র, মা'আদের পুত্র, আদনানের পুত্র।'Al-Muṣ’ab bin ‘Abdullāh al- Zubayrī: Nasab Quraysh, pg. 7. Ed. E. Levi-Provençal. 3rd ed. Dār al-Ma’ārif, Cairo, Egypt. অতএব আমরা দেখতে পাই যে 'আমর আদনান এর বংশধর, মুদার গোত্রীয় গোষ্ঠী থেকে। ইবনে ইসহাক আরও যোগ করেছেন যে মুদরিকা ইবনে ইলিয়াস এবং খুজাইমাহ যথাক্রমে 'আমরের চাচা এবং চাচাতো ভাই; এবং ইলিয়াস ইবনে মুদার তার প্রপিতামহ।Ibn Ishaq; Guillaume (1955). The Life of Muhammad: A Translation of Ibn Isḥāq's sīrat. London. 

 উপজাতীয় সংযুক্তি 
'আমর ইবনে লুহাই বনু খুজাআহ গোত্রের সাথে যুক্ত, যেমন তার নিসবা, আল-খুযাই দ্বারা প্রমাণিত। তবে, বনু খুজাআ একটি কাহতানি উপজাতীয় গোষ্ঠী এবং তাই তারা আদনানের বংশধর নয়।ইয়াকুত বিন ‘আব্দুল্লাহ আল-হামাওয়ি:আল-মুক্তাহাব মিন কিতাব জামহারাত আল-নাসাব। ১ম সংস্করণ।  পৃষ্ঠা  230. এড.  নাজি হাসান, ইরাক 1987।Abū al-‘Abbās Aḥmad al-Qalqashandī: Nihāyat al-Adab fī Ma’rifat Ansāb al-‘Arab. Vol 2. Pg. 244. Ed. Ibrāhīm al-Abyārī. Beirut 1980Muḥammad ibn Aḥmad al-Fa’sī: Al-'Iqd al-Thamīn fi Tārikh al-Balad al-Amīn. Vol.1, pg. 142. Ed. By Muḥammad Ḥāmid al-Faqī. Beirut, 2nd ed. 1986. মুসলিম হানাফী পণ্ডিত বদরুদ্দীন আইনী, খুজা'আ সম্পর্কিত হাদিসের উপর তার ভাষ্যতে ব্যাখ্যা করেন যে 'আমর ইবনে লুহাই ছিলেন লুহাইয়ের পুত্র, যিনি মুজাইকিয়া এর পুত্র হারিসা নামক একজন আজদি নেতার দত্তক পুত্র ছিলেন। বদর আল-দীন আল-আইনি আরও ব্যাখ্যা করেন যে, আদনানী আরব নেতা কাম'আহ ইবনে ইলিয়াসের স্ত্রী হারিসা ইবনে মুজাইকিয়ার সাথে থাকাকালীন লুহাইয়ের জন্ম দেন; লুহাইকে পরবর্তীতে হারিসা দত্তক নেন, তাই আমর ইবনে লুহাই দত্তক গ্রহণের দিক থেকে কাহতানি এবং জন্মগতভাবে আদনানি। ইবনে 'আব্দুল-বার অবশ্য ভিন্ন দৃষ্টিভঙ্গি গ্রহণ করে দাবি করেন যে 'আমর মুজাইকিয়ার প্রপৌত্র।Ibn ‘Abd al-Barr: Al-Anbāh ‘ala Qabā’il al-Ruwāh. Pg. 82. ইবনে হাজার আল-আসকালানি একমত, এবং কাহতানকে নিজেকে নেবাইওথ-এর বংশধর বলে মনে করেন।

 ডাকনাম 
পরবর্তী মুসলিম লেখকদের কাছে 'আমর "আবু আল-আসনাম" (মূর্তিদের জনক) উপাধিতে পরিচিত হয়েছিলেন।

 আরবে মূর্তিপূজার প্রবর্তন 
ইসলাম-উত্তর পরবর্তী সময়ের ঐতিহ্যবাহী আরবি উৎসসমূহে, আমরকে প্রথম ব্যক্তি হিসেবে উল্লেখ করা হয়েছে যিনি আরব উপদ্বীপে মূর্তিপূজা প্রবর্তন করেছিলেন এবং আরবদের ধর্মকে একেশ্বরবাদ থেকে বহুঈশ্বরবাদে রূপান্তরিত করেছিলেন।

ঐতিহ্যবাহী বিবরণটি নিম্নরূপ: এটি শুরু হয় আমর, একজন সম্মানিত এবং ধার্মিক উপজাতি প্রধান, যিনি শাম অঞ্চলে প্রবেশ করেন এবং সেখানকার লোকদের সাথে দেখা করেন। তাদের মূর্তিপূজায় মুগ্ধ হয়ে, তিনি নিশ্চিত হন যে মূর্তিগুলো আল্লাহর জন্য মধ্যস্থতাকারী হিসেবে কাজ করতে সক্ষম। তাই তাকে তাদের একটি মূর্তি, হুবালকে তার স্বদেশ মক্কায় নিয়ে যাওয়ার অনুমতি দেওয়া হয়, যা তিনি হজ্জ মৌসুমে আরবদের উপাসনার জন্য স্থাপন করেন। 'আমর একেশ্বরবাদী আরব ধর্মে আচার-অনুষ্ঠান এবং কুসংস্কারও প্রবর্তন করেন। জ্বীনের এক সঙ্গীর সাহায্যে, 'আমর নূহের জাতির মূর্তিগুলি খুঁজে বের করতে এবং খনন করতে সক্ষম হন, যেগুলি জেদ্দা উপকূলে সমাহিত করা হয়েছিল বলে মনে করা হয়। এরপর তিনি মূর্তিগুলো অন্যান্য উপজাতিদের মধ্যে বিতরণ করেন যারা নতুন আবিষ্কৃত মূর্তিগুলো রাখার জন্য মন্দির তৈরি করে। তারপর, কিছুদিব পর, সমস্ত আরব মূর্তি পূজা শুরু করে এবং তাদের পূর্বপুরুষ ইব্রাহিম এর ধর্ম ভুলে যায়।

এই গল্পের সাথে দ্বিমত পোষণকারী কয়েকজন পণ্ডিতের মধ্যে একজন ছিলেন ইবনে আল-কালবি, যিনি একমত ছিলেন যে 'আমরই মূর্তিপূজা প্রবর্তন করেছিলেন, কিন্তু তিনি খুজাইমা ইবনে মুদ্রিকা কে প্রথম ব্যক্তি হিসেবে পূজার জন্য হুবাল নামক মূর্তির স্থাপনকারী হিসেবে উল্লেখ করেন (উপরের গল্পে বর্ণিত 'আমরের পরিবর্তে)।

 সময়কাল 
ক্লদ আদ্দাস আমরের জীবদ্দশাকে খ্রিস্টীয় তৃতীয় শতাব্দীর কাছাকাছি বলে মনে করেন, ইবনে আল-কালবীর কিতাব আল-আসনামের একটি ভাষ্যের উপর ভিত্তি করে তিনি এই সিদ্ধান্তে উপনীত হন।Addas, Claude (2015). La maison muhammadienne: aperçus de la dévotion au Prophète en mystique musulmane. Bibliothèque des sciences humaines. Paris: Gallimard.  দ্বাদশ শতাব্দীর কিতাব আল-মিলাল ওয়া আল-নিহাল 'আমরকে সাসানীয় রাজা, শাপুর যু আল-আকতাফ এর সমসাময়িক বলে মনে করে, যা 'আমরকে খ্রিস্টীয় চতুর্থ শতাব্দীতে জীবিত বলে মনে করতে পারে। তবে, আরব উপদ্বীপে প্রাচীনকালে মূর্তিপূজা লিপিবদ্ধ করা হয়েছে, যার মধ্যে রয়েছে নব্য-আসিরিয়ান শিলালিপি যা আসিরিয়ান রাজাদের সেন্নাহেরিব এবং এসারহাদ্দোন রাজত্বকাল থেকে পাওয়া যায়, যা স্পষ্ট প্রমাণ দেয় যে কাদারীয় আরবরা মূর্তিপূজা করত।

 ইসলামী ঐতিহ্য 
ইসলামী নবী মুহাম্মাদ কর্তৃক বর্ণিত পরকালে আমরের পরিণতি সহীহ আল-বুখারী -এ আবু হুরায়রা বর্ণনা করেছেন:

বুখারি নিজেও একমত যে বর্ণনাটি প্রামাণিক ছিল, যেমনটি পরবর্তীকালে মুসলিম ইবনে আল-হাজ্জাজ এবং ইবনে হাজার আল-আসকালানীর মত হাদীস বিশারদগণ করেছেন।Ibn Ḥajar: Fatḥ al-Barī. Ḥadīth No. 3520; vol. 6; pg. 632.
আরও দেখুন
 প্রাক-ইসলামি আরবে ধর্মবিশ্বাস
 হানিফ

 তথ্যসূত্র 

বিষয়শ্রেণী:ইসলাম-পূর্ব আরব
বিষয়শ্রেণী:ইসলামি পুরাণ
বিষয়শ্রেণী:৩য় শতাব্দীর আরব ব্যক্তি
বিষয়শ্রেণী:৪র্থ শতাব্দীর আরব ব্যক্তি